Fjodor Koltšin

Fjodor Pavlovitš Koltšin (russisk: Фёдор Павлович Колчин) (født 24. februar 1957 i Moskva, død 11. april 2018) var en estisk kombinertløper.

Han ble sovjetisk mester individuelt i 1977 og tok sølvmedalje i samme øvelse i 1981. Han ble også sovjetmester i kombinert lagkonkurranse i 1980 og 1981. Koltšin ble nummer 16 i OL i Lake Placid i 1980 og nummer 25 i VM i Oslo i 1982. I 1977 ble han nummer 3 i Holmenkollens kombinertrenn. Han ble i 1981 estisk mester i både kombinert og spesielt hopp. Koltšin deltok i kombinert i junior-VM i 1975, 1976 og 1977, og tok sølvmedalje i 1977. Han ble også flere ganger estisk og sovjetisk juniormester i kombinert.

Fjodor Koltšin er sønn av de russiske langrennsløperne Pavel Koltsjin og Alevtina Koltsjina, som begge har OL- og VM-gull. Fjodor vokste opp hos fosterforeldre i Otepää i Estland mens hans virkelige foreldre fortsatte sin skikarriere. Etter at han la opp som kombinertløper, var han i tre år kombinerttrener for ungdom i Otepää. Senere har han jobbet som ambulansesjåfør og musiker.

Koltšin er en av bare fem estlendere som har deltatt i vinter-OL i årene da Estland var en del av Sovjetunionen, mellom 1944 og 1991. De andre er Uno Kajak (1956, kombinert), Ants Antson (1964 og 1968, skøyter), Tõnu Haljand (1968, kombinert) og Allar Levandi (1988, kombinert).

 Referanser 

 Kilder 
 Eesti Spordi Biograafiline Leksikon: Fjodor Koltšin (31. desember 2010, besøkt 28. januar 2015)
 Sport24: Fjodor Koltšin (resultater, besøkt 28. januar 2015)
 LounaLeht: Lennumasinatest võlutud Fjodor Koltšin suusahüppemäele ei kipu (7. juli 2009, besøkt 28. januar 2015)
 Sports Reference: Fjodor Koltšin  (olympiaresultater, besøkt 28. januar 2015)
 Jakob Vaage og Tom Kristensen: Holmenkollen – Historien og resultatene. De norske Bokklubbene, Stabekk 1992. ISBN 82-525-1678-5, s. 232 (digitalisert av Nasjonalbiblioteket)
 Uuemõisa Lasteaed-Algkool: Eestlased taliolümpial  (besøkt 28. januar 2015)

 Eksterne lenker 


Kategori:Estiske kombinertløpere
Kategori:Sovjetiske kombinertløpere
Kategori:Estiske skihoppere
Kategori:Kombinertløpere under Vinter-OL 1980
Kategori:Deltakere for Sovjetunionen under Vinter-OL 1980
Kategori:Personer fra Valgamaa
Kategori:Personer fra Moskva